**Javni razpis za izbor razstavnih projektov za predstavitev v prostorih MOL v letu 2021**

Datum objave: 31. 7. 2020

Rok za prijavo: 18. 9. 2020

**Razpis se nanaša brezplačno predstavitev razstavnih projektov na naslednjih področjih:**

**A kulturno-umetniške stvaritve,**

**B razstavni projekti, ki kulturno ustvarjanje povezujejo z družbenimi, urbanističnimi, promocijskimi in drugimi vidiki mestnega življenja.**

MOL bo projekte na obeh razpisnih področjih v letu 2021 podpiral v skladu z naslednjimi cilji:

* spodbujanje izvirne in kakovostne umetniške produkcije ustvarjalcev s področja vizualnih umetnosti;
* predstavitev umetniških in drugih razstavnih projektov, ki so pomembni za promocijo Mestne občine Ljubljana kot odprte, živahne in svetovljanske evropske prestolnice;
* povečanje dostopnosti javnih kulturnih dobrin občinstvu.

Razpisna dokumentacija obsega:

* besedilo razpisa;
* prijavna obrazca;
* vzorce tlorisov razstavišč;
* izjavo o izpolnjevanju razpisnih pogojev (obvezna priloga);
* vzorci pogodb in vzorec zahtevka s poročilom (ne izpolnjujte).

**Prijavitelj mora ob prijavi projekta na javni razpis priložiti naslednjo dokumentacijo:**

* v celoti izpolnjen in podpisan prijavni obrazec;
* izpolnjeno in podpisano Izjavo o izpolnjevanju razpisnih pogojev z dokazili o izvedenem projektu/ izvedenima projektoma;
* ostala zahtevana obvezna dokazila navedena v prijavnem obrazcu.

**Lastnoročno podpisan in požigosan (velja za pravne osebe) v celoti izpolnjen prijavni obrazec z vsemi zahtevanimi prilogami je potrebno poslati s priporočeno pošto na naslov: Mestna občina Ljubljana, Mestni trg 1, 1000 Ljubljana, in sicer najkasneje do 18.9.2020 do 24.00 ure (datum poštnega žiga), s pripisom na sprednji strani: »NE ODPIRAJ – VLOGA: KULTURA – Javni razpis za izbor razstavnih projektov za predstavitev v prostorih MOL v letu 2021« z obvezno navedbo: »RAZPISNO PODROČJE A« ali »RAZPISNO PODROČJE B«. Na hrbtni strani ovojnice mora biti čitljivo, z velikimi tiskanimi črkami, naveden naziv in naslov prijavitelja.**